เกาะติดปัจจัยกรีซต่อเนื่อง SET วันพฤหัสไซด์เวย์
บล.อาร์เอชบี โอเอสเค มองตลาดวันพฤหัสบดียังผันผวนอยู่ แต่ขึ้นกับเรื่องกรีซด้วย ซึ่งจะต้องติดตามผลโพลที่จะออกมาก่อนที่จะมีผลประชามติในวันที่ 5 ก.ค.นี้ พร้อมให้กรอบการแกว่งไว้ที่ 1,495-1,510 จุด ขณะที่พรุ่งนี้ (1 ก.ค.) ตลาดหุ้นไทยปิดทำการเนื่องในวันหยุดภาคครึ่งปีธนาคาร
30 มิ.ย. 2558

นายศราวุธ เตโชชวลิต ผู้อำนวยการอาวุโส ฝ่ายวิเคราะห์หลักทรัพย์ บล.อาร์เอชบี โอเอสเค (ประเทศไทย) เปิดเผยถึงตลาดหุ้นไทยวันนี้ (30 มิ.ย.) ปรับลงสวนทางตลาดต่างประเทศที่วันนี้มีการบวกกลับกันขึ้นไป โดยตลาดภูมิภาคส่วนใหญ่อยู่ในแดนบวก แม้จะยังต้องติดตามเรื่องของกรีซอยู่
วันนี้ตลาดบ้านเราได้รับแรงกดดันจากหุ้นกลุ่มแบงก์ จากแรงขายที่เข้ามาอย่างหนาแน่น หลังนักวิเคราะห์ Preview ผลประกอบการไตรมาส 2/58 ยังมีแนวโน้มชะลอตัวอยู่ ทั้งจากไตรมาสเดียวกันในปีก่อน และไตรมาสก่อน และมีโอกาสที่ตัวเลข NPL จะเพิ่มขึ้น ทำให้เป็น Sentiment ลบ ต่อหุ้นในกลุ่มแบงก์
แนวโน้มการลงทุนในวันพฤหัสบดี (2 ก.ค.) เชื่อว่าตลาดจะยังผันผวนอยู่ แต่ขึ้นกับเรื่องกรีซด้วย ซึ่งจะต้องติดตามผลโพลที่จะออกมาก่อนที่จะมีผลประชามติในวันที่ 5 ก.ค.นี้ พร้อมให้กรอบการแกว่งไว้ที่ 1,495-1,510 จุด ขณะที่พรุ่งนี้ (1 ก.ค.) ตลาดหุ้นไทยปิดทำการเนื่องในวันหยุดภาคครึ่งปีธนาคาร
 
หลักทรัพย์ที่มีมูลค่าการซื้อขายสูงสุด 5 อันดับแรก
KBANK ปิดที่ 189.00 บาท ลดลง 6.00 บาท
TASCO ปิดที่ 22.90 บาท เพิ่มขึ้น 0.60 บาท
KTB ปิดที่ 17.10 บาท ลดลง 0.40 บาท
SCB ปิดที่ 155.50 บาท ลดลง 5.50 บาท
PTT ปิดที่ 359.00 บาท ลดลง 4.00 บาท